आफ्नो गाउँ आफैं बनाउँजस्ता कार्यक्रम प्रभावकारी भएकै समुदायको प्रयोगबाट हो । त्यसैले अब गैसस होइन, सामुदायिक संस्था वा समुदायको अगुवाइमा हुने कामलाई प्राथमिकता दिनुपर्छ । कर्णालीका लागि कसैले भित्री मनले सहयोग गर्न चाहन्छ भने त्यहींका जनतालाई काममा अघि सार्नुपर्छ । विद्यालय तिनीहरूको हातले बनाउनुपर्छ । सडक तिनीहरूकै श्रमले खनिनुपर्छ । तर, फगत श्रमिकका रुपमा होइन । पैसा खर्च गर्न उनीहरूले पाउनुपर्छ । तिनीहरूले न घूस खान सिकेका छन्, न नक्कली काम देखाउन ।
